b'\n_START_ARTICLE_\nProsa (tidsskrift)\n_START_PARAGRAPH_\nProsa er et litter\xc3\xa6rt tidsskrift for sakprosa. Tidsskriftet redigeres uavhengig og etter redakt\xc3\xb8rplakaten, og utgis av Norsk faglitter\xc3\xa6r forfatter- og oversetterforening (NFFO). Det er Norges st\xc3\xb8rste litteraturtidsskrift. Artiklene legges ut p\xc3\xa5 nettstedet prosa.no, og trykkes dessuten i papirutgave med seks utgaver i \xc3\xa5ret med et opplag p\xc3\xa5 6200 eksemplarer som distribueres blant annet til alle 5500 medlemmer av Norsk faglitter\xc3\xa6r forfatter- og oversetterforening. Tidsskriftet har artikler om blant annet skriftkultur og kulturpolitikk, og inneholder intervjuer, bokessay, bokanmeldelser, artikler og faste spalter. _NEWLINE_Det f\xc3\xb8rste nummeret av Prosa ble utgitt i 1995.'